การเตรียมพร้อม การดูแลสุนัขของคุณหลังคลอด ช่วยทำคลอดให้แม่สุนัข
หากคุณวางแผนให้มันตั้งครรภ์เอง ก็ควรพาสุนัขของคุณไปพบสัตวแพทย์เพื่อตรวจร่างกายก่อนจะถึงเวลาทำคลอด และพามันไปอีกครั้งประมาณช่วง 30 วันหลังตั้งครรภ์ หากเป็นการตั้งครรภ์แบบไม่ได้วางแผน ก็ควรพามันไปหาสัตวแพทย์ของคุณทันทีที่รู้ว่ามันตั้งครรภ์   หากคุณวางแผนผสมพันธุ์มัน คุณควรรอจนกว่ามันจะอายุ 24 เดือนเสียก่อน ถึงตอนนั้น มันก็จะพร้อมเจริญพันธ์มากพอที่จะเห็นความผิดปกติระหว่างกำลังตั้งครรภ์ สุนัขบางพันธุ์อาจมีปัญหาทางพันธุกรรม เช่น ปัญหาช่องปาก กระดูกสะบ้าหัวเข่าเคลื่อน โรคสะโพกวิการ กระดูกสันหลังผิดปกติ ภูมิแพ้ โรคเกี่ยวกับหัวใจ และ/หรือปัญหาพฤติกรรมอื่นๆ ดังนั้น จึงสำคัญมากที่ต้องตระหนักในเรื่องเหล่านี้ ก่อนที่จะผสมพันธุ์สุนัขของคุณ เว้นแต่จะได้รับคำสั่งจากสัตวแพทย์ของคุณ คุณไม่ควรจะให้ยาที่เป็นอันตรายต่อภาวะตั้งครรภ์ของสุนัขของคุณ และไม่ควรให้วัคซีนด้วย  สุนัขของคุณควรจะได้รับวัคซีนก่อนที่จะอยู่ในช่วงกำลังตั้งครรภ์ เพื่อที่มันจะได้ถ่ายทอดภูมิต้านทานให้ลูกมันด้วย แต่หากยังไม่ได้รับ ก็อย่าให้มันในช่วงกำลังตั้งครรภ์ เพราะวัคซีนบางชนิดเป็นอันตรายต่อตัวอ่อนในครรภ์ การให้ยาป้องกันเห็บหมัด ก็ควรเลือกชนิดที่ปลอดภัยต่อช่วงที่กำลังตั้งครรภ์ด้วย จงสำรวจให้แน่ใจว่า สุนัขของคุณมีการวางแผนกำจัดพยาธิแล้ว แม่สุนัขที่ยังไม่ได้ถ่ายพยาธิ อาจแพร่พยาธิปากขอ พยาธิตัวกลม และพยาธิหัวใจไปสู่ลูกๆ ของมันได้ ระยะตั้งครรภ์โดยเฉลี่ยของสุนัข คือ ระหว่าง 58-68 วัน พยายามคาดการณ์ให้ถูกว่า สุนัขของคุณเริ่มปฏิสนธิตอนไหน เพื่อที่จะได้คาดการณ์ว่ามันจะคลอดวันไหน   ประมาณ 45 วันหลังตั้งครรภ์ สัตวแพทย์ของคุณจะสามารถเอ็กซเรย์ดูได้แล้วว่า สุนัขของคุณจะคลอดลูกออกมากี่ตัว คุณอาจจะสังเกตอาการพร้อมเป็นแม่ของสุนัขของคุณ และแนวโน้มในการหลบหนีหรือหายหน้าไป เพราะเป็นพฤติกรรมปกติของช่วงกำลังตั้งครรภ์ที่มักพบได้ สุนัขกำลังตั้งครรภ์ส่วนใหญ่ที่ไม่ได้มีน้ำหนักเกิน ควรกินอาหารสำหรับลูกสุนัข ในช่วงครึ่งหลัง ถึงช่วงเข้าสู่หนึ่งในสามระยะสุดท้ายของการตั้งครรภ์  อาหารของลูกสุนัข มักมีแคลอรี่มากกว่าอาหารของสุนัขโต ซึ่งเป็นสิ่งที่ต้องการในช่วงกำลังตั้งครรภ์ เพื่อจะถ่ายทอดสารอาหารสู่ตัวอ่อนลูกสุนัข อย่าเสริมแคลเซียมในอาหารของสุนัขของคุณ นอกจากจะได้รับคำสั่งจากสัตวแพทย์ของคุณ สุนัขพันธุ์เล็กมักมีอาการไข้น้ำนมและครรภ์เป็นพิษ หลังจากคลอดไม่กี่สัปดาห์ มันมีโอกาสเกิดขึ้นสูงมาก หากแม่สุนัขได้รับแคลเซียมเสริมมากเกินไปในช่วงกำลังตั้งครรภ์ สัตวแพทย์ของคุณจะสามารถนับจำนวนลูกสุนัขในคอกนี้ได้ ประมาณ 45 วันหลังจากเริ่มตั้งครรภ์  หากสุนัขของคุณเป็นพันธุ์ใหญ่อย่าง เช่น เยอรมันเชพเพิร์ด หรือลาบาดอร์ ปกติแล้วพวกมันจะคลอดลูกประมาณ 10 ตัว หากสุนัขของคุณเป็นพันธุ์เล็กอย่าง เช่น ชิวาว่า หรือชิทสุ การคลอดลูก 3-4 ตัวก็ถือว่ามากแล้ว หากสัตวแพทย์ของคุณตรวจพบลูกสุนัขในครรภ์แค่ 1-2 ตัว ก็อาจจะมีปัญหาในช่วงคลอดได้ เพราะจำนวนลูกสุนัขน้อย ก็หมายความว่าแต่ละตัวนั้นจะใหญ่ และทำให้คลอดออกมาลำบาก ในกรณีดังกล่าว การวางแผนผ่าคลอดมักจะเป็นทางเลือกที่ดีที่สุด แม้ว่าการวางแผนผ่าคลอดจะมีค่าใช้จ่ายสูงกว่า มันก็ยังถูกกว่าการผ่าคลอดแบบฉุกเฉิน ดังนั้น ควรวางแผนไว้ล่วงหน้าดีกว่า ประมาณหนึ่งสัปดาห์ก่อนที่สุนัขของคุณจะถึงวันคลอด คุณควรเตรียมกล่องทำคลอดไว้ในบริเวณที่เป็นส่วนตัว เพื่อให้สุนัขของคุณใช้คลอด  ช่วยสุนัขของคุณให้รู้สึกผ่อนคลาย ด้วยการปรับแต่งกล่องทำคลอดให้ดูอบอุ่นและเป็นส่วนตัวจากสัตว์เลี้ยงอื่นๆ กล่องหรือสระอาบน้ำเด็ก ที่มีผ้าหรือผ้าห่มสะอาดๆ มาวางปูไว้ ก็เป็นที่คลอดที่ดีเช่นกัน ทันทีที่คุณรู้ว่าสุนัขของคุณกำลังตั้งครรภ์ ไม่ว่าจะวางแผนไว้หรือไม่ก็ตาม คุณควรเริ่มจัดเตรียมบ้านหรือหาเจ้าของให้ลูกสุนัขแต่ละตัว  หากคุณไม่สามารถจัดหาบ้านให้ลูกสุนัขได้ทั้งหมด จงเตรียมการเลี้ยงมันด้วยตนเอง จนกว่าจะหาบ้านใหม่ให้มันได้ สุนัขหลายพันตัวต้องไปอยู่รวมกันในสถานสงเคราะห์สัตว์ เพียงเพราะเจ้าของสุนัขทำการผสมพันธุ์โดยไม่เตรียมการให้ลูกสุนัขด้วย อย่าเป็นส่วนหนึ่งของปัญหาเหล่านั้น เตรียมใจไว้ว่าต้องเลี้ยงลูกสุนัขอย่างน้อย 8 สัปดาห์ ก่อนที่จะปล่อยมันไปหาเจ้าของใหม่ ในบางประเทศหรือบางรัฐของอเมริกา เช่น แคลิฟอร์เนีย การอุปถัมภ์ลูกสุนัขที่อายุน้อยกว่าแปดเดือน ถือว่าผิดกฎหมาย เพื่อให้มั่นใจว่า ลูกสุนัขจะมีเจ้าของที่ดี คุณควรใช้ใบสมัครในการสกรีนคำขอและถามคำถามเพื่อทดสอบพวกเขา และอาจจะคิดค่าใช้จ่ายเล็กน้อยสำหรับลูกสุนัขแต่ละตัว เพื่อให้แน่ใจว่าพวกเขาจริงจังและมีพันธะผูกพันทางใจกับลูกสุนัขที่จะนำไปเลี้ยง ลูกสุนัขเกิดใหม่จะต้องการกินอาหารทุกๆ 2-4 ชั่วโมง ตลอดเวลา คุณควรมีอาหารสูตรสำหรับลูกสุนัขเอาไว้ ในกรณีที่ลูกสุนัขมีปัญหาในการดูดนมจากแม่ คุณสามารถหาซื้ออาหารสูตรสำหรับลูกสุนัขได้ ตามร้านอาหารสัตว์เลี้ยงชั้นนำ พยายามแยกแม่สุนัขออกมาจากสุนัขของคุณตัวอื่นๆ ในช่วงสามสัปดาห์สุดท้ายก่อนถึงวันคลอด เพื่อช่วยปกป้องแม่สุนัขจากการติดอาการป่วยหรือเชื้อโรค เช่น ไวรัสเฮอปีส์ ยังมีคำแนะนำด้วยว่า ให้แยกแม่สุนัขเอาไว้ต่ออีกสามสัปดาห์หลังคลอดลูกสุนัขแล้ว ให้อาหารที่มีแคลอรี่สูง (เช่น อาหารของลูกสุนัข) แก่สุนัขของคุณ เพื่อให้ร่างกายมันอุดมสมบูรณ์ระหว่างให้นมลูก มันสำคัญสำหรับทั้งแม่และลูกสุนัข ที่จะต้องได้รับสารอาหารที่เพียงพอ เพื่อช่วยให้แม่มันฟื้นตัวและลูกสุนัขก็จะเติบโตด้วย สุนัขมักจะป่วยง่ายและมีอาการแทรกซ้อนบางอย่าง ในช่วงหลังคลอด  มองหาสัญญาณของภาวะมดลูกอักเสบ เช่น มีไข้ มีของเหลวกลิ่นเหม็นออกมาจากช่องคลอด เบื่ออาหาร เมินเฉย น้ำนมลดลง และขาดความสนใจในลูกสุนัข มองหาสัญญาณของอาการครรภ์เป็นพิษ เช่น อาการตื่นตระหนก กระสับกระส่าย ไม่สนใจลูกๆ และเดินแบบเกร็งๆ เหมือนเจ็บปวด หากปล่อยเอาไว้ อาจก่อให้เกิดอาการกล้ามเนื้อกระตุก ยืนไม่ไหว และเป็นลมชัก มองหาสัญญาณของอาการเต้านมอักเสบ ซึ่งอาจรวมถึงต่อมน้ำนมบวมแดงและเจ็บ ซึ่งทำให้แม่สุนัขอาจหลีกเลี่ยงการให้นมลูกสุนัข แต่คุณควรกระตุ้นให้ลูกสุนัขดูดต่อไป มันจะช่วยขับเชื้อโรคออกจากตัวแม่ แต่ไม่เป็นอันตรายต่อลูกสุนัข เฝ้าระวังอย่าให้แม่สุนัขหยุดให้นมลูก หรือแสดงสัญญาณของอาการป่วยหลังคลอด ถ้าเกิดกรณีดังกล่าว ให้โทรหาสัตวแพทย์ของคุณและพาสุนัขของคุณไปรักษาทันที มันมีสัญญาณหลายอย่างที่สามารถบ่งบอกได้ว่าการคลอดใกล้เข้ามาแล้ว มองหาสัญญาณเหล่านี้เพื่อจะได้เตรียมการทัน  หัวนมของมันจะขยายใหญ่ขึ้น ในช่วงก่อนคลอด เพราะน้ำนมกำลังผลิตออกมา สิ่งนี้อาจเกิดขึ้นล่วงหน้า 2-3 วัน หรืออาจเกิดขณะเริ่มคลอดก็ได้ ดังนั้น เฝ้าสังเกตให้ดี แคมช่องคลอดของสุนัขของคุณ จะเริ่มคลายตัวประมาณ 2-3 วันก่อนคลอด อุณหภูมิร่างกายสุนัขของคุณ อาจจะลดลงหนึ่งองศาหรือมากกว่านั้น ภายใน 24 ชม.ก่อนคลอด คุณควรวัดอุณหภูมิสุนัขของคุณทุกเช้า ภายในช่วง 1-2 สัปดาห์ก่อนคลอด เพื่อหาอุณหภูมิปกติของมันไว้ก่อน ด้วยการนำปรอทมาทาเจลหล่อลื่นและสอดเข้าทางทวารหนักของสุนัขของคุณประมาณครึ่งนิ้ว ปล่อยทิ้งไว้ประมาณ 3 นาที เพื่อให้อุณหภูมิคงที่ก่อน ปกติแล้วมันมักจะอยู่ที่ 38.5 – 39 องศาเซลเซียส หากคุณสังเกตว่ามันลดลงหนึ่งองศาหรือมากกว่านั้น สุนัขของคุณจะคลอดภายใน 24 ชม. หรือเร็วกว่านั้น ในช่วงเริ่มต้นของการคลอด สุนัขของคุณอาจจะหายใจแรงๆ ร้องคราง เดินไปมาเหมือนอึดอัด หรือหลบหน้าหายไป สุนัขของคุณยังอาจเบื่ออาหาร แต่ก็ควรหาน้ำมาให้มันดื่มด้วย แม้ว่ามันอาจจะไม่ดื่มก็ตาม เมื่อสุนัขของคุณเกิดอาการมดลูกบีบตัว จะมองเห็นได้ง่ายมาก เพราะมันจะขยับเป็นลูกคลื่นบริเวณท้องน้อยของมัน หากคุณเห็นการบีบตัว และสงสัยว่าสุนัขของคุณกำลังจะคลอด ก็ปล่อยให้เข้าไปบริเวณที่ทำคลอด โดยเฝ้าดูมันอยู่ห่างๆ สุนัขส่วนใหญ่พยายามที่จะคลอดตอนกลางดึก เพื่อให้มีความเป็นส่วนตัวที่สุด คุณไม่จำเป็นต้องป้วนเปี้ยนแถวนั้น แต่ควรใส่ใจในเรื่องระยะเวลาของการบีบตัวของมดลูกจนถึงระยะการคลอด จงสังเกตจากระยะไกล และอย่าไปแทรกแซง นอกจากจำเป็น  คุณอาจจะสังเกตได้ว่า เริ่มมีการบีบตัวของมดลูกถี่ขึ้นและชัดเจนขึ้น ในช่วงใกล้คลอด สุนัขของคุณอาจจะยืนขึ้น ซึ่งเป็นเรื่องปกติ พยายามอย่าไปบังคับให้มันนั่งหรือนอน ขณะที่สุนัขของคุณเริ่มคลอด สังเกตในทุกขณะที่คลอดแต่ละตัวให้ดี เพื่อหาสัญญาณของความผิดปกติ   ลูกสุนัขอาจจะเอาหางหรือหัวออกมาก่อนก็ได้ ถือว่าปกติทั้งนั้น สุนัขของคุณอาจจะร้องหรือครางขณะที่ลูกสุนัขกำลังออกมา ซึ่งเป็นเรื่องปกติ แต่หากสุนัขของคุณดูเหมือนปวดมาก ควรโทรหาสัตวแพทย์ของคุณทันที ปกติแล้วลูกสุนัขแต่ละตัวจะออกมาทุกๆ 30 นาที หรือประมาณนั้น หลังจากพยายามเบ่งอยู่ (แม้ว่าบางกรณี อาจใช้เวลาถึง 4 ชั่วโมงต่อลูกสุนัขหนึ่งตัว) คุณควรโทรหาสัตวแพทย์ของคุณ หากลูกสุนัขไม่ออกมาภายใน 30-60 นาทีของการบีบตัวรุนแรงของมดลูก และควรโทรหาสัตวแพทย์ของคุณในกรณีที่ผ่านสี่ชั่วโมงหลังคลอดลูกสุนัขตัวสุดท้าย แต่คุณสงสัยว่ายังมีค้างอยู่ในมดลูกสุนัขของคุณอีก พยายามเฝ้าสังเกตลูกสุนัขแต่ละตัวหลังจากมันคลอดอกมา และคอยดูสัญญาณของปัญหา แม้ว่าคุณอาจไม่ต้องแทรกแซงเลยก็ตาม   ตอนที่คลอดออกมา ลูกสุนัขจะอยู่ในถุงน้ำคร่ำ แม่ของมันจะกัดมันให้เปิดออก และงับสายสะดือให้ขาด จากนั้น ก็เริ่มเลียลูกสุนัข มันจะดีมากหากปล่อยให้สุนัขของคุณทำตามขั้นตอนเหล่านี้ไปโดยไม่ต้องแทรกแซง เพราะมันเป็นกระบวนการสร้างความผูกพันกับลูกสุนัขแต่ละตัว หากสุนัขของคุณไม่เอาปากฉีกถุงน้ำออกภายใน 2-4 นาที คุณควรไปช่วยดึงออกด้วยมือที่สะอาด เช็ดของเหลวจากใบหน้าและจมูกของลูกสุนัข จากนั้น ลูบคลึงเบาๆ เพื่อให้มันหายใจสะดวก จงสำรวจให้แน่ใจว่า ลูกสุนัขตัวอุ่น แต่อย่าไปแทรกแซงใดๆ จนกว่าจะเห็นปัญหาร้ายแรง การเสียชีวิตหลังการคลอด ซึ่งอาจเกิดขึ้นภายในไม่กี่วันหรือไม่กี่ชั่วโมงหลังคลอดออกมา มักจะเป็นเรื่องที่พบได้ในสัตว์เลี้ยงลูกด้วยนมทั่วไป จงเตรียมใจเผื่อไว้ด้วย หากคุณเห็นลูกสุนัขตัวใดไม่หายใจ ลองเคลียร์ช่องปากของลูกสุนัขและกระตุ้นมันด้วยการลูบคลึงร่างกายมัน เพื่อดูว่ายังมีโอกาสหายใจต่อหรือไม่
พาสุนัขของคุณไปพบสัตวแพทย์. ระวังเรื่องการให้วัคซีนหรือยาใดๆ แก่สุนัขของคุณที่กำลังตั้งครรภ์. ตระหนักในแต่ละช่วงของการตั้งครรภ์. ปรึกษาด้านโภชนาการกับสัตวแพทย์ของคุณ. ให้สัตวแพทย์ของคุณเอ็กซเรย์ดูลูกสุนัข. เตรียมพื้นที่ทำคลอด. จัดเตรียมบ้านสำหรับลูกสุนัข. หาซื้ออาหารสูตรลูกสุนัข. แยกแม่สุนัขออกมา สามสัปดาห์ก่อนถึงวันคลอด. ให้อาหารแคลอรี่สูงต่อไป. เฝ้าสังเกตแม่สุนัขไปอีกหลายสัปดาห์หลังคลอด. คาดหวังว่าทุกอย่างจะราบรื่น แต่เตรียมพร้อมสำหรับปัญหาแทกซ้อนที่อาจเกิดขึ้น. เฝ้าติดตามสัญญาณของการคลอด. สังเกตอาการมดลูกบีบตัว. เฝ้าระวังการคลอด. สังเกตการคลอดลูกสุนัขแต่ละตัว. เฝ้าสังเกตลูกสุนัขแต่ละตัวหลังเกิดมา.
https://www.wikihow.com/Help-Your-Dog-Whelp-or-Deliver-Puppies https://www.wikihow.com/Help-Your-Dog-Whelp-or-Deliver-Puppies https://www.wikihow.com/Help-Your-Dog-Whelp-or-Deliver-Puppies
Getting Ready Caring for Your Dog After Labor Helping During Labor